Robertus Capellæ Ducis, Ioannes Christianitatis Diuionensis, A. Oscariensis Decani vniuersis præsentes litteras inspecturis, in Domino salutem. Cùm essemus Iudices authoritate Apostolicâ delegati super causa, quæ vertebatur inter Ecclesiam Reomaensem,  Guidonem Dominum de Iuleio super permutatione oblationum Capellæ suæ de Iuleio, post multam altercationem, bonis viris mediantibus, inter se composuerunt de prædictis querelis, quam compositionem ad petitionem ipsorum, sicut in authentico sigillis suis roborato,  coram nobis recitato, continetur authoritate Apostolicâ, quâ fungimur in hac parte, approbamus  confirmamus. Actum est hoc anno ab Incarnatione Domini millesimo ducentesimo decimo-quinto.